tutvusin eile helsingis ühe soome meesmodelliga, kes lendab novembris mehhikosse, sealt balile ja siis taisse ning tuleb tagasi millalgi aprillis. oma päris elus on ta nimelt sukeldumisinstruktor.  miks see mind inspireeris - mul on ju juba ammu see mõte, et elu oleks eriti mõnus, kui saaks elada maist oktoobrini eestis ja novembrist aprillini näiteks tais või balil  või... prantsuse polüneesias :) kena oli avastada, et see on võimalik ja et on inimesi, kes nii teevadki.  samas muidugi ei ole sukeldumine päris minu... klaas vett :) nii et mul on ikkagi vaja mingi oma skeem välja mõelda, kuidas seda teha. samuti vastus küsimusele, kas ma tegelikult ka tahaksin nii.  sest ma tean, et nende asjade jaoks, mida me tõeliselt tahame, leiame me võimaluse, aega, raha, energiat. ja kui ei leia, ju siis ei taha. tõeliselt.